google/wiki40b huggingface dataset:
Steven Davis

Landslaget

Han ble tatt ut i Nord-Irlands EM-tropp til EM i Frankrike 2016.

Utmerkelser

Davis ble i 2017 utnevnt til medlem (MBE) av Order of the British Empire.
Psycho Holiday

Sangen

Sangen handler om en innbilt reise gjennom tortur, påbrakt av alkohol og overdreven bruk av narkotiske stoffer. Sangen er veldig typisk for bandet i denne perioden, med Anselmos harde vokalist, kombinert med Dimebag sine typiske, sterke gitarriff. Phil Anselmo viser også frem hvor kapabel stemmen hans er, når han bytter fra lyse til mørke toner, og omvendt, uten å vise tegn til å anstrenge seg. Dette kombinert med Vinnie Paul sin trommespilling og Rex Brown på bass, gjør sangen til en av de mest likte blant anmeldere.
Basset fauve de bretagne

Opprinnelse og historie

Hunderasen ble utviklet i det som i dag er Frankrike. Rasen ble avlet fra den større grand fauve de Bretagne, en hunderase som i dag er utdødd. Det gikk også rykter om at basset fauve de bretagne var nær å dø ut etter andre verdenskrig, men at rasen ble reddet ved å kryssavle de gjenlevende individene med petit basset griffon vendéen og strihåret dachshund. Dette er dog bestridt av den franske raseklubben, som sier at antall individer aldri tippet under levedyktig nivå. Den mellomstore hunderasen griffon fauve de Bretagne finnes fortsatt, men er sjeldnere enn basset. I dag er basset mest brukt som utstillingshund eller familiehund, og har hatt en gradvis økning i antall individer, som i 2007 gjorde at rasen ble tatt av den britiske kennelklubbens liste over sjeldne hunderaser. Basset brukes dog også som sporhund.

Lynne og væremåte

Basset fauve de bretagne er kjent som kjærlige, glade og utadvendte hunder. Rasen går svært godt sammen med barn, men de har fortsatt sterke instinkter som jakthund, og elsker å spore lukter. En basset fauve de bretagne vil derfor ikke passe enhver familie.

Annet

Rasen har i Storbritannia ingen kjente arvelige sykdommer, men det er kjent at noen blodslinjer i Frankrike er plaget med epilepsi.
William Hung

Bakgrunn

William Hung, som var sønn av en mandarin, som gjorde karriere under Qing-dynastiets siste årtier.
I 1901 kom Hung sammen med sin familie fra Fuzhou til Shandong, der Hungs far var blitt fylkesmagistrat. Han begynte på sine konfucianske studier som fireåring, men begynte også med å lese tradisjonelle romaner. Han begynte på Shandongs læreskole etter å ha fått beste score ved opptakseksamenen. Han fikk et månedlig stipend på to sølvtael, men ble nødt til å skifte til en residerende gjesteskole ettersom de lokale studenter fra Shandong plaget ham på grunn av sørkinesiske aksent og misunte ham hans forsprang innen konfuciansk lærdom.
Han fluttet så tilbbake til fødebyen, og ble kristen mens han studerte ved The Anglo-Chinese College i Fuzhou.

Akademiker

William Hung ble viktig for åpningen av kinesiske dokumentarkiver for moderne historisk granskning. Han var med på å forme en av det postkeiserlige Kinas viktigste akademiske institusjoner, det protestantiske Yanchinguniversitetet i hovedstaden Beijing.
Etter at den japanske hær okkuperte Beijing i juli 1937 fortsatte Hung sin sinologiske forskning under stadig vanskeligere forhold. I 1940 publiserte hen Index to Du Fu's Poetry. I 1940 dro Hung i USA til Ohio Wesleyan for å ta i måt en æresdoktorat. I 1941 okkuperte japanerne selve Yenching. Hung og hans kolleger arbeidet så i hemmelighet ved det sino-franske universitet (中法大学, l'Université Franco-Chinoise).
Da krig brøt ut mellom Japan og USA i desember 1941 arresterte den japanske hør 12 Yenching-professorer, og Hung var blant dem. De ble brutalt forhørt, slått, holdt i kalde fengselsceller, og utsultet. Selv om de etterhvert ble løslatt, fikk de ikke vende tilbake til universitetet. Hung nektet å samarbeide med japanerne.
Etter kommunistenes maktovertakelse i landet kom han seg til USA der han fortsatte sin undervisning og forskning. Blant hans samtidige som han var i kontakt med var ledende skikkelser som Hu Shi, H. H. Kung, Henry Winter Luce, John Leighton Stuart, Timothy Lew og Lu Chihwei.
Hans arbeider reflekterer også hans egen blanding av konfucianisme, mystisk kristendom og vilje til akademisk ikonoklasme.
Bedriftsmarked

Konstellasjoner

Bedriftsmarkedene omfatter mange typer problemstillinger knyttet til økonomiske driftsforhold. Noen av disse er typiske for spesielle bransjer. Produksjonsbedrifter orienterer vanligvis (ofte) sin selgende aktivitet rundt messearrangementer, mens rederier som et annet eksempel bruker skipsagenter eller andre metoder for å skaffe tilstrekkelig mange fraktoppdrag. Innen handel deles aktiviteten mest typisk i engroshandel og detaljhandel som generelle forretningsområder.
Setodius

Utseende

Små (3,4 - 5  millimeter), avlange, halvblanke, svarte gjødselbiller, dekkvingene gjerne lysere. Hode og pronotum er grovt punkterte. Hodet er skovlformet, tydelig innbuktet i  midten. Pronotum er avrundet. Dekkvingene er avlange med kraftige punktstriper, ofte helt eller delvis hårete.

Levevis

Artene er etter alt å dømme knyttet til maur.

Utbredelse

Arten er utbredt i det sørvestlige Canada og nordvestlige USA.
Stor eiketannspinner

Utseende

En ganske stor (vingespenn 50 – 69 mm), grå spinner med avlange, slanke forvinger. Hodet er ganske lite, antennene er snaut halvparten så lange som forvingen, smalt fjærformede hos hannen og trådformede hos hunnen. Kroppen er sylindrisk, kledt med mørkt brunlige hår. Brystet kan ha litt ulike tegninger, midtpartiet er gjern litt mørkere og varmere brunt enn resten. Forvingen er avlang og smal, nærmest oval, med en bred "tann" av bakoverrettede hår omtrent midt på bakkanten. Den er gulaktig grå med fire mer eller mindre tydelige, smale tverrbånd, der de to innerste er mørke og de to ytterste lyse. Bakvingen er gulhvit, mørkere ved fremkanten og ved roten. Larven er naken uten noen kroppsutvekster, grønn med korte, lyse skråstriper på siden av hvert kroppsledd og noen, delvis oppbrutte, lyse lengdestriper langs ryggen. Hodekapselen er grønn med fire lyse striper.

Levevis

Stor eiketannspinner er knyttet til eik (Quercus spp.), det ser ut til at den i Norden bare bruker sommereik (Quercus robur) som næringsplante. Den forekommer i varme eikeskoger. De voksne sommerfuglene flyr rundt tiden da eikens blader springer ut i mai – juni. De flyr fra kveldingen fram til midnatt, og begge kjønn, men særlig hannene, kommer til lys. Etter parringen legger hunnen 150 – 250 egg i grupper på 10-30 på eikestammer eller på undersiden av kvister. Larvene lever først selskapelig, etter hvert skiller de lag og lever enslige. Om larven blir forstyrret, bøyer den forkroppen og bakenden oppover, forkroppen bakover over rydden, og spriker med beina samtidig som den rister framkroppen. Denne overraskedne atferden kan være nok til å skremme rovdyr. I Sørøst-Europa kan larvene bli så tallrike at de gjør skade på eikeskog, men ikke i Norden. Larven er fullvokst i august, den blir da noe oljeaktig på huden, kryper ned fra treet og graver seg ned i bakken, der den lager en løs kokong og forvandler seg til en puppe. Denne overvintrer, noen ganger to ganger, før den klekkes.

Utbredelse

Arten forekommer i Nord-Afrika, Sør- og Mellom-Europa, østover til Kaukasus. I Norge følger den grovt sett eikens utbredelse langs kysten nord til Bergen, og kan lokalt være ganske vanlig på steder med mye eikeskog.
Asta Marie Eriksen

Familie

Asta Marie Eriksen var datter av den innvandrede svenske kullarbeideren Edvin Eriksen og hans hustru Marie Arnesen. Hun ble 6. september 1932 gift i med Milko von Angeloff.

Liv og virke

Asta Marie Eriksen vokste opp i Vinkelgaten i Vika, praktisk talt i bakgården til forlystelsesetablissementene i Christiania Tivoli. Familiens hjem ble frekventert av skuespillere og sangere, og det forekom at Lalla og Carsten Carlsen benyttet stuen deres som øvelseslokale. Selv vanket hun på Cirkus Verdensteater, der hun lærte å stå på hesteryggen i manesjen. Asta var fremdeles elev ved Ruseløkka skole da hennes karriere tok fatt.
Allerede som trettenåring fikk Anne Marie Eriksen sitt store gjennombrudd, og med det også et kallenavn som skulle følge henne gjennom det meste av livet – nemlig Maggidutti, etter rollefiguren hun gestaltet. Ernst Rolfs revy Fra Karl Johan til Lykkeland hadde 1. juli 1923 première på Casino i Stortingsgaten. Rolf bekledte selv hovedrollen, og ved hans side opptrådte Asta Marie Eriksen som hans lillesøster i revyen. Revyen ble en kjempesuksess, og det var utsolgte hus i tre måneder i strekk. 
I 1926 ble Eriksen som første ledd av artistutdannelsen med i balletten hos Victor Bernau, som da var teatersjef på Chat Noir. Deretter gikk hun over til balletten på Casino, under ledelse av Aksel Berntsen. 
Med tiden fikk Eriksen flere småroller, og i 1929 la hun ut på en lengre turné i Tyskland, hvor hun opptrådte med sang, bondedans og revyer. I 1931 møtte hun han som skulle bli hennes ektemann, bulgareren Angeloff, som drev en jødisk-eiet tobakksfabrikk i Dresden. Familien kom uskadet fra den voldsomme Bombingen av Dresden i februar 1945. Etter krigen forsvant herr Angeloff sporløst, og alle leteaksjoner var resultatløse.
I 1948 kom en hjelpeekspedisjon ledet av Odd Nansen til Dresden. Via mange omveier kom Asta Eriksen Angeloff og hennes barn seg til Norge, hvor de ble boende. Selv tok hun arbeid i en tekstilforrestning i Stortingsgaten.
Som ung var Asta Eriksen aktiv svømmer i KIF (Kristiania Idrettsforening).
Albino Superstars

Albino Superstars er en norsk musikkduo bestående av Fridtjof Støre og Andreas Schuller. 
Albino Superstars lager musikk som kan plasseres i sjangrene pop, disco og dance. Fridtjof er låtskriver og vokalist, mens Andreas er låtskriver, komponist og spiller synthesizer.

Bakgrunn

Fridtjof er født i 1987, og jobber utenom artisttilværelsen som håndverker. Andreas studerer ved prestisjetunge Paul McCartney School i Liverpool. Begge to er fra Drøbak i Akershus.

Utgivelser

Albino Superstars har platekontrakt hos MTG Music, og har hittil sluppet tre singler fra sitt kommende album. Låta «Popular» var den første og lå 3 uker på VG-lista med #11 som beste plassering i 2007. Deretter kom låta «My Girls» som lå 7 uker på lista med #6 som beste plassering, og i 2008 kom singelen «Team Disco» som lå 6 uker på lista med # 7 som beste plassering.
Rock am Sogn

Rock am Sogn er en lokal rockefestival i Oslo. Festivalen har sine røtter i en hage i Asker, men har siden 2002 vært basert på Amatøren på Sogn Studentby. Band som Thulsa Doom, Black Debbath og Datsun har spilt på festivalen.
Rock am Sogn 07 ble avholdt den 17. og 18. august. Disse artistene spilte: Lukas Kasha, Tommy Tokyo, Truls and the Trees, Center of the Universe, Onkel Negerslem, Binärpilot, Sally Suicide, The Lipstick Association, Mindy Misty, Kavaleriet, Dylan Mondegreen, Tr-Ond and the Suburban Savages, The Ketil Blix-Nilsen Show, Hierophantom, Pilemil, Tveit am Boks ft. Hoi.
Rock am Sogn 08 var 22. og 23. august og da spilte Maranata, Next Life, The March of Echoes, Mamma, jeg blör, The Holy Tongue, Koppen, Siv Sperati and the Chamberettes, Outmen, Thinguma jig*Saw, Therese Aune, Soniq Obscurata, MØLLER, Boks am Sogn: Sønner av Thors Vrede.
I 2009 blir det Rock am Sogn igjen den 21. og 22. august.
Rockamsogn.no:
Miho Takagi

Karriere

For tiden innehar hun banerekordene på 1 500 meter (11. jan 2009) og i minifirkant(10.-12. jan 2009) på Sportspark International Chino, Chikuma-Koshoku-Chino. Hun hadde også en tid banerekorden på 1 000 meter på Meiji Hokkaido-Tokachi Oval i Obihiro.  
Takagi debuterte i verdenscupen for senior i november 2010 i Heerenveen på 500 meter i a-gruppa og deltok også på de andre distansene i samme stevne. 
I junior-VM 2009 i Zakopane fikk hun sin første internasjonale mesterskapsmedalje siden hun sammen med Mai Kiyama og Risa Takayama ble nr 2 i lagtempo-konkurransen.

Sin første internasjonale mesterskapstittel fikk hun i det asiatiske enkeltdistansemesterskapet da hun vant 1 000 meter i Obihiro i januar 2010.
I tillegg til at hun deltok på 1 000 meter og 1 500 meter i Vinter-OL 2010 var hun også reserve på lagtempo-laget (som fikk sølv bak Tyskland) og for troppen som skulle gå 3 000 meter.
Folkebladet

Folkebladet er en lokalavis som dekker Midt-Troms, og utkommer på Finnsnes. Avisen kommer ut seks dager i uken, mandag-lørdag. 
Avisen ble grunnlagt i 1965 som Troms Folkeblad, med Halvdan Kvernmo som den første redaktør. Georg Prahl Harbitz regnes også som en blant flere av avisens gründere. Avisen endret til sitt nåværende navn, Folkebladet i november 1990.
Folkebladet dekker Torsken, Berg, Tranøy, Lenvik, Sørreisa, Målselv, Bardu, Lavangen, Salangen og Dyrøy. Avisen har i dag totalt rundt 30 ansatte med hovedkontor ved Ringveien på Finnsnes, og lokalkontorer i Sjøvegan og Bardufoss. 
I dag er Folkebladet en del av mediekonsernet Polaris Media.
Folkebladets offisielle papiropplag var i 2012 på 6873 eksemplarer ifølge Mediebedriftenes Landsforening. Nettutgaven Folkebladet.no hadde i august 2016 gjennomsnittlig 42 702 sidevisninger per dag, og det gjennomsnittlige antall unike brukere per dag lå på 10 568. (Kilde: TNS Metrix/Scores offisielle målinger). Folkebladet har også en egen kanal for nett-TV, Folkebladet-TV.
Øvrig ledelse i Folkebladet: Nyhetsredaktør Stian Jakobsen, digitalredaktør Trond Sandnes, redaktør Olaf Øwre, økonomisjef Tore Mikal Jensen, salgsleder Kirsti Pettersen og opplagsleder Heidi Moen Jakobsen.
Peter Drahos

Peter Drahos er en australsk professor og akademiker som spesialiserer seg i fagfeltet immaterialrett og global business regulering. Han er direktør ved Centre for Governance of Knowledge and Development og han er formelt lederen over regulerings institutt nettverket ved Australian National University. Han har deltatt i rådgivende forsamlinger for flere land og internasjonale organisasjoner angående immaterialrett. I 2004 mottok han sammen med John Braithwaite Grawemeyer Award av University of Louisville for "Ideas Improving World Order". Denne prisen fikk de på grunnlag av boken Global Business Regulation.
Kjære Lille Torild

Kjære lille Toril er en vise laget av Otto Nielsen til en melodi av Lille-Bror Söderlundh (Du Lasse, Lasse liten). Nielsen skrev sangen til en fangekamerat av seg, Johnny Gilland, da de satt på Grini under krigen. Gilland fikk en datter mens han satt i fangenskap, og hun het Toril. Dette forteller Otto Nielsens sønn, Atle Nielsen, til Per Johan Skjærstad på platen Frem fra Glemselen kap.18. Den første som sang den inn på plate var Alf Erikstad, også han Grini-fange.
Nielsen, Gilland og Erikstad var alle medlemmer av Grinikvartetten.
Anomalophylla

Utseende

Små til middelsstore, mørke oldenborrer. Dekkvingene har markerte lengdefurer.

Levevis

Larvene lever i jorda av røtter, mens de voksne insektene kan finnes gnagende på blader og blomster. Disse billene er dagaktive. De fleste av artene lever i skog, men de forekommer også i åpne, steppelignende områder. Artene er funnet mellom 1000-4600 meter over havet.

Utbredelse

Slekten er kjent fra høyereliggende områder i det østlige Tibet og det nordlige Kina. I tillegg foreligger det et funn fra det nordvestlige Nepal.
2019 IPSC Rifle World Shoot

2019 IPSC Rifle World Shoot II har blitt tildelt Sverige, og hovedmatchen vil bli arrangert den 3. til 10. august på Villingsbergs skjutfält i Karlskoga. Matchen har en kapasitet på rundt 750 utøvere.
Opprinnelig skulle EM i dynamisk rifle arrangeres i Karlskoga sommeren i 2018, men måtte avlyses på grunn av skogbrannene som herjet i Sverige slik at EM måtte utsettes til 2019. Etter søknad besluttet det internasjonale forbundet for dynamisk sportsskyting å oppgradere stevnestatusen til VM, hvilket vil gjøre matchen til en av de største skytekonkurransene som noensinne har blitt arrangert i Sverige.
Villingsberg skytebane eies av det svenske forsvaret, og det årlige svenske forsvarsmesterskapet i dynamisk skyting vil også bli gjennomført i forbindelse med VM.
Andreas Frege

Dedikasjoner

Campino skrev sangen 'Alles ist Eins' (utgitt i CD-singelen 'Pushed Again') for Rieke Lax – en nederlandsk jente som døde under den tusende konserten til Die Toten Hosen på Rheinstadion i Düsseldorf, 1997.
'Nur Zu Besuch' ble skrevet for å hjelpe ham å takle dødsfallet på hans mor Jenny Frege. 'Unser Haus' er om Campinos barndom og hans fars dødsfall. Begge foreldrene hans døde av tarmkreft og Campino har gjentatte ganger deltatt i programmer for bedre forståelse for kreft og har oppfordret folk til å gjennomføre personlige helsekontroller.
NM i roing 1997

NM i roing 1997 ble arrangert på Årungen 21. september 1997. 
Kongepokalvinnere ble Stavanger Roklub (dobbeltsculler med Kjetil Undset og Steffen Skår Størseth) og Drammen Roklubb (singlesculler med Kristine Bjerknes).
Harrsele kraftverk

Harrsele kraftverk er en demning med et vannkraftverk i Sverige. Den er anlagt i Umeälven i nordlige Sverige. Installert vannkrafteffekt er 223 MW.
Srikakulam (distrikt)

Demografi

Ved folketellingen i 2011 var det 2 699 471 innbyggere i distriktet, mot 2 537 593 i 2001. Den urbane befolkningen utgjør 16,16 %.
Barn i alderen 0 til 6 år utgjorde 9,83 % i 2011 mot 13,24 % i 2001. Antallet jenter i den alderen per tusen gutter er 953 i 2011 mot 967 i 2001.
Marmelade

Marmelade er en matvare av frukt som er søtet, purert eller kokt ut og konservert. Frukten som anvendes i marmelade er vanligvis en sitrusfrukt, men også annen frukt kan brukes. Både fruktkjøtt og skall inngår. Skallet er vanligvis skåret i smale striper og kokt mørt. Marmelade anvendes i hovedsak som pålegg på brød, og som tilbehør til ost.
Siden 1979 har EU-direktiv 79/693/C33 definert marmelade som et syltetøy laget av sitrusfrukt. Direktivet ble 20. desember 2001 erstattet av kjennelsen 32001L0113. Teksten lyder nå, i norsk oversettelse: «Marmelade er en blanding av sukker og én eller flere av følgende produkter fra sitrusfrukt: fruktkjøtt, mos, fruktsaft, vannholdig ekstrakt og skall. Blandingen skal ha en fortykket konsistens. Mengden sitrusfrukt i 1000 g av det ferdige produktet skal være minst 200 g. Av dette skal minst 75 g være fruktkjøtt».

Etymologi

Ordet stammer fra portugisisk marmelada, gjennom fransk marmelade, og er opprinnelig et slags syltetøy kokt på kveder (marmelo på portugisisk).

Historie

Marmelade har eksistert i århundrer. Det finnes en romersk oppskrift på marmelade fra omkring 400 e.Kr. Tidligere ble marmelade kokt på honning, men da sukker ble innført, ble koking med sukker alminnelig. Den kokte marmeladen var en viktig kilde til vitamin i vinterhalvåret.
Skottland oppgis ofte som opprinnelsesland for marmelade slik den er best kjent i dag, et pålegg laget av bitre appelsiner, og flere kilder oppgir marmelade på toast som tradisjonell avslutning på en tradisjonell engelsk frokost.
Forløperne til marmelade finnes i hjemmelaget, konservert frukt i Romerriket, og i legers resepter i det gamle Hellas. Legene anbefalte konserverte kveder og kvede-geleer som fordøyelsesmiddel, og for alle plager knyttet til mage, lever og nyrer. 
I de fleste land som har ordet marmelade, eller et lignende ord, for dette pålegget, er det vanlig å legge til hvilken frukt marmeladen er fremstilt av, som for eksempel «appelsinmarmelade» i Norge eller «marmellata di arance» i Italia. I Storbritannia er det underforstått at «marmalade» er fremstilt av bitre appelsiner, så dette utelates i navnet på appelsinmarmelade, men det har ikke alltid vært slik. Fra 1500-tallet til langt inn i det 18. århundre var det underforstått at ordet «marmalade» betydde «marmalade of quinces» (kvedemarmelade). I en engelsk kokebok fra 1573, The Treasurie of Commodiuous Conceites, finnes det en oppskrift på «marmalade of damasines or prunes» (marmelade av damassiner  eller svisker), og i A Book of Cookrye fra 1584, er det en oppskrift på «marmalade of peaches» (ferskenmarmelade).
Opprinnelsen til kvedemarmelade kan føres lenger tilbake enn til 1500-tallet. Mathistorikeren C. Anne Wilson mener årsaken til at kveder ble konservert, den første tiden antagelig ved tørking, var at folk ønsket å nyte deler av fruktavlingen også gjennom vinter- og vårmånedene.
Onthobium

Utseende

Små, brede, matt brunlige til svarte skarabider. Kroppen har utstående, korte børster.

Utbredelse

Slekten er endemisk for Ny-Caledonia.
Gonda (distrikt)

Demografi

Ved folketellingen i 2011 var det 3 431 386 innbyggere i distriktet, mot 2 765 586 i 2001. Den urbane befolkningen utgjør 6,56 % av befolkningen.
Barn i alderen 0 til 6 år utgjorde 15,91 % i 2011 mot 19,40 % i 2001. Antallet jenter i den alderen per tusen gutter er 952 i 2011.
Street of Dreams

Street of Dreams er et musikkalbum med Ola Fjellvikås, utgitt i 2000. Dette er hans første plate.
Verfassungsschutz

Verfassungsschutz (forfatningsbeskyttelse) betegner Tysklands føderale og statlige sikkerhetstjenester for innenriks politisk overvåkning. På grunn av landets føderale struktur, består Verfassungsschutz av både et føderalt byrå (Bundesamt für Verfassungsschutz) og i stor grad uavhengige enkeltbyråer (kalt Landesämter für Verfassungsschutz) i hver enkelt delstat. Koordinasjonen mellom de forskjellige tjenestene og de 16 delstatsbyråenes parallelle arbeide er et problem som ofte diskuteres. En fusjon til én føderal tjeneste har vært foreslått, men forslaget har strandet på politisk motstand som skyldes føderalismens sterke stilling i Tyskland.
Tyska stallplan

Tyska stallplan er en gate og en plass i Gamla stan i Stockholm. Gaten går mellom Svartmangatan og Prästgatan.
Navnet stammer fra flere staller som lå ved plassen. Plassen ble kalt Stallplan i 1820, og Stallplan äfven Tyska skolg[atan] i 1844. I adresskalenderen fra 1870 ble det brukt både Tyska stallplan og Tyska skolgatan. I huset med adresse Tyska stallplan nr. 2, ble Gamla stans bibliotek åpnet i 1937, det ble stengt i 2013. Biblioteket hadde blant annet en fremragende samling stockholmslitteratur. Ifølge Stockholms kulturkomite var lokalene vanskelige å finne og heller ikke tilrettelagt for mennesker med nedsatt funksjonsevne.
På stedet står skulpturen Pojke bestigande häst i granitt skapt av Ivar Johnsson fra 1956.
Charles Manutahi

Charles Manutahi er en franskpolynesisk forfatter. Han gjorde seg bemerket i den franskpolynesiske litteraturen som vokste fram i 1960- og 1970-årene.
I sin diktning er han antikolonial og markerer avstand til Frankrikes politikk i Fransk Polynesia. Manutahi tar opp den forgangne, førkoloniale tid og ser for seg en tilbakevendelse til den polynesiske kulturarv.
Manutahi er også oversatt til fransk og engelsk.
Radio Königsberg

Radio Königsberg var det svenske tilnavnet for de de svenske programmer fra den tyske radiostasjonen Reichssender Königsberg innen Reichs-Rundfunk-Gesellschaft og som rettet svenskspråklig tysk propaganda mot Sverige under årene 1940 til 1945.
Man begynte sendingene fra Haus des Rundfunks i Berlin og det ble kablet til senderen i Königsberg (nåværende Kaliningrad) noe som gjorde at de svenske lyttere kalte programmene Radio Königsberg. På grunn av bombeangrepene av allierte fly flyttet man senere til radiohuset i selve Königsberg og deretter til Danzig. Mot slutten av krigen, da sovjetarmeen nærmet seg byen, ble redaksjonen flyttet til en transportabel radiosender plassert på Hellerud som da lå rett utenfor Oslo, hvorfra man sendte til krigsslutt i 1945. Sendingene begynte med anropssignalet Hallå Norden, här talar Tyskland.
I slutten av 1940 begynte man å sende nyheter og propaganda på svensk en gang i uken. Sendetiden øket etterhvert betydelig. Opp til en tiendedel av Sveriges befolkning lyttet jevnt på sendingene. Imidlertid fikk sendingene til Norden aldri samme omfang som «Lord Haw-Haws» sendinger til Storbritannia.
Sammenlagt medvirket et trettitall svensker i produksjonen, blant dem Thorolf Hillblad, Dagmar Cronstedt, skuespillerne Gösta Richter og Rolf von Nauckhoff, lærerinnen Anna-Lisa Gerloff fra Skövde, hjelpepleiersken Brita Bager fra Helsingborg og forfatteren Clara Nordström.
Landskoret

Landskoret var et blandet kor i Oslo. Koret ble stiftet av Norges Kristelige Ungdomsforbund i 1920 og oppløst i 1977. Landskoret urfremførte Bachs messe i h-moll i 1927, Misjonskantate av Sandvold i 1942 og Messe av Conrad Baden i 1951. Dirigenter var Arnold Becker 1920–22, Arild Sandvold 1922–57, Knut Nystedt 1957–59 og Rolf Kåre Karlsen 1959–77.